Jánov grúň

Jánov grúň () je vrch v Nízkych Tatrách. Leží nad Vyšnou Bocou, približne  severovýchodne od Brezna. 

 Poloha 
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží na hranici Banskobystrického a Žilinského kraja, okresov Brezno a Liptovský Mikuláš a zasahuje na katastrálne územie obcí Bacúch, Polomka a Vyšná Boca. Vrch sa nachádza nad Bacúšskym sedlom a najbližšími sídlami sú severne ležiaca Vyšná a Nižná Boca, západne situovaná Jarabá a juhovýchodne sa nachádza Braväcovo, Bacúch a Polomka. Masív patrí do Národného parku Nízke Tatry.

 Opis 
Jánov grúň je súčasťou hlavného hrebeňa, východne nad Bacúšskym sedlom, medzi Končistým () a Babinou (). Severne sa nachádza Fišiarka () a Špíglové (), východne Vrbovica (), Babina () a Javorinka (), južne Biela skala () a Vrchbánsky grúň () a západne Beňuška (), Čertova svadba (), Končisté a Lajštroch ().Nízke Tatry - Kráľova hoľa. Letná turistická mapa. 1 : 50 000. Harmanec: VKÚ, a. s. Severnú časť masívu odvodňuje Grúňový potok do Boce v povodí Váhu, voda z južných a východných svahov odteká Bacúšskym potokom do Hrona. Vrcholom vedie značená turistická magistrála Cesta hrdinov SNP.

 Výhľady 
Vrcholovú časť pokrýva nesúvislý riedky lesný porast poznačený polomom, ktorý umožňuje obmedzený rozhľad. Z vhodných lokalít s nižšou vegetáciou je možné pozorovať okolité vrcholy Nízkych Tatier, no tiež Veporské a Stolické vrchy.

 Prístup 
 po  červenej značke (Cesta hrdinov SNP):
 od západu z horského sedla Čertovica cez Bacúšske sedlo
 od východu zo sedla Homôľka cez lokalitu Ramža
 po  modrej značke cez Bacúšske sedlo:
 od severu z Vyšnej Boce
 od juhu z Bacúcha cez Krškovu dolinu

 Referencie 

 Pozri aj 
 Priehyba (geomorfologická časť)
 Kráľovohoľské Tatry
 Zoznam vrcholov v Nízkych Tatrách

 Iné projekty 

 Externé odkazy 
 Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Brezno
Kategória:Vrchy v okrese Liptovský Mikuláš
Kategória:Bacúch
Kategória:Vyšná Boca
Kategória:Polomka